《寄题董宰读书轩》
宋代·方大琮

坐衙弹琴和且平，退衙读书锵有声。
琴声书声两相和，和气散有花满城。
示知言游不可有，雅俗二者难兼行。
曩余不敏坐此处，轩窗尘土安有名。
堂前薇花寂寂笑，此殆文吏非书生。
君非异人何能匀，吏事不废心转清。
牒纷案聚判笑走，庭空吏散诗句成。
尝闻欧公居夷陵，日讨故牍繙研精。
金陵宰鄞政心礼，天津客已愁鹃鸣。
怀哉尹君古道，请把此案为商评。

作者简介：方大琮（1183-1247），字德润，号铁庵，莆田县（今福建莆田）人。历任南剑州学教授、江西转运司参议官，将乐、永福知县，太府寺丞、右正言、起居舍人兼国史院编修官、实录院检讨官兼权直舍人院、建宁知府、福建路转运判官。官终广东经略使，卒谥忠惠。